amanoisuno/poetBack huggingface dataset:
奉和竇使君同恭法師詠高僧二首：竺佛圖澄 慧宣 
大誓憫塗炭，乘機入生死。中州法既弘，葛陂暴亦止。乳孔光一室，掌鏡徹千里。道盛咒蓮華，災生吟棘子。埋石緣雖謝，流沙化方始。
奉和竇使君同恭法師詠高僧二首：釋僧肇 慧宣 
般若唯絕鑿，涅盤固無名。先賢未始覺，之子唱希聲。秦王嗟理詣，童壽揖詞清。徽音聞廬嶽，精難動中京。適驗方袍裏，奇才複挺生。
秋日遊東山寺尋殊曇二法師 慧宣 
木落樹蕭槮，水清流寂。屬此悲哉氣，複茲羈旅戚。奚用寫煩憂，山泉恣遊歷。萬丈窺深澗，千尋仰絕壁。傍嶺竹參差，緣崖藤冪zx。行行極幽邃，去去逾空寂。果值息心侶，喬枝方掛錫。圍繞悉栴檀，純良豈沙礫。妙法誠無比，深經解怨敵。心歡即頂禮，道存仍目擊。慧刀幸已逢，疑網於焉析。豈直卻煩惱，方期拯沈溺。
句 慧宣 
如蒙一被服，方堪稱福田。（詠賜玄奘衲、袈裟，
愛妾換馬 法宣 
朱鬣飾金鑣，紅妝束素腰。似雲來躞蹀，如雪去飄颻。桃花含淺汗，柳葉帶餘嬌。騁光將獨立，雙絕不俱標。
和趙王觀妓 法宣 
桂山留上客，蘭室命妖饒。城中畫廣黛，宮裏束纖腰。舞袖風前舉，歌聲扇後嬌。周郎不須顧，今日管弦調。
聽獨杵擣衣 慧偘 
非是無人助，意欲自鳴砧。向月憐孤影，承風送迥音。疑搗雙絲練，似奏一弦琴。令君聞獨杵，知妾有專心。
聞侯方兒來寇 慧偘 
羊皮贖去士，馬革斂還屍。天下方無事，孝廉非哭時。
和琳法師初春法集之作 慧淨 
鷲嶺光前選，祇園表昔恭。哲人崇踵武，弘道會群龍。高座登蓮葉，麈尾振霜松。塵飛揚雅梵，風度引疏鐘。靜言澄義海，發論上詞鋒。心虛道易合，跡廣席難重。和風動淑氣，麗日啟時雍。高才掞雅什，顧己濫朋從。因茲仰積善，靈華庶可逢。
與英才言聚賦得升天行 慧淨 
馭風過閬苑，控鶴下瀛洲。欲采三芝秀，先從千仞遊。駕鳳吟虛管，乘槎泛淺流。頹齡一已駐，方驗大椿秋。
和盧贊府游紀國道場 慧淨 
日光通漢室，星彩晦周朝。法城從此構，香閣本岧嶢。株盤仰承露，刹鳳俯摩霄。落照侵虛牖，長虹拖跨橋。高才暫騁目，雲藻隨飄颻。欲追千里驥，終是謝連鑣。
冬日普光寺臥疾，值雪簡諸舊遊 慧淨 
臥屙苦留滯，辟戶望遙天。寒雲舒複卷，落雪斷還連。凝華照書閣，飛素涴琴弦。回飄洛神賦，皎映齊紈篇。縈階如鶴舞，拂樹似花鮮。徒賞豐年瑞，沈憂終自憐。
雜言 慧淨 
觀化祇山頂，流睇古王城。萬載池猶潔，千年苑尚清。仿佛影堅路，摧殘廣脅楹。七寶仙台亡舊跡，既傷火宅眩中門，還嗟寶渚迷長阪。步陟平郊望，唯有能仁獨圓悟，廓塵靜浪開玄路。創逢肌命棄身城，三祇不倦陵二車，一足忘勞超九數。定瀲江清沐久結，度有流光功德收，金河示滅歸常住。鶴林權唱演功周，流教在茲辰，傳芳代有人。沙河雪嶺迷朝徑，誓舍危軀追勝義，咸希畢契傳燈情。勞歌勿複陳，北睨舍城池尚在，南睎尊嶺穴猶存。五峰秀，百池分。粲粲鮮花明四曜，輝輝道樹鏡三春。揚錫指山阿，佇靈鎮梵嶽，凝思遍生河。金花逸掌儀前奉，回斯少福澗生津，共會龍華舍塵翳。
三不為篇 海順 
我欲偃文修武，身死名存。斫石通道，祈井流泉。君肝在內，我身處邊。荊軻拔劍，毛遂捧盤。不為則已，我欲刺股錐刃，懸頭屋樑。書臨雪彩，牒映螢光。一朝鵬舉，萬里鸞翔。縱任才辯，遊說君王。高車反邑，我欲衒才鬻德，入市趨朝。四眾瞻仰，三槐附交。標形引勢，身達名超。箱盈綺服，廚富甘肴。諷揚弦管，
出賜玄奘衲、袈裟衣應制 道恭 
福田資象德，聖種理幽熏。不持金作縷，還用彩成文。朱青自掩映，翠綺相氤氳。獨有離離葉，恒向稻畦分。
設缸面酒款蕭翼，探得來字 辨才 
初醞一缸開，新知萬里來。披雲同落寞，步月共裴回。夜久孤琴思，風長旅雁哀。非君有秘術，誰照不然灰。
書遺文後 僧鳳 
苦哉黑闇女，樂矣功德天。智者俱不受，愚夫納二邊。我奉能仁教，歸依彌勒前。願闡摩訶衍，成就那羅延。
譏韋玎吟以韋字為韻 利涉 
我之佛法是無為，何故今朝得有為。無韋始得三數載，不知此複是何韋。
別三輔諸僧 道會 
去住俱為客，分悲損性情。共作無期別，誰能訪死生。
贈王仙柯 中寤 
瞻思不及望仙兄，早晚升霞入太清。手種一株松未老，異日卻歸華表語，待教凡俗普聞名。
在西國懷王舍城 義淨 
遊，愁。赤縣遠，丹思抽。鷲嶺寒風駛，龍河激水流。既喜朝聞日複日，不覺頹年秋更秋。已畢耆山本願城難遇，終望持經振錫住神州。
與無行禪師同游鷲嶺瞻奉…雜言詩 義淨 
觀化祇山頂，流睇古王城。萬載池猶潔，千年苑尚清。仿佛影堅路，摧殘廣脅gJ。七寶仙台亡舊跡，既傷火宅眩中門，還嗟寶渚迷長阪。步陟平郊望，唯有能仁獨圓悟，廓塵靜浪開玄路。創逢肌命棄身城，三祇不倦陵二車，一足忘勞超九數。定瀲江清沐久結，度有流光功德收，金河示滅歸常住。鶴林權唱演功周，流教在茲辰，傳芳代有人。沙河雪嶺迷朝徑，誓舍危軀追勝義，咸希畢契傳燈情。勞歌勿複陳，北睨舍城池尚在，南睎尊嶺穴猶存。五峰秀，百池分。粲粲鮮花明四曜，輝輝道樹鏡三春。揚錫指山阿，佇靈鎮梵嶽，凝思遍生河。金花逸掌儀前奉，回斯少福澗生津，共會龍華舍塵翳。
玄逵律師言離廣府還望桂林去留愴然自述贈懷 義淨 
標心之梵宇，運想入仙洲。嬰痼乖同好，沈情阻若抽。葉落乍難聚，情離不可收。何日乘杯至，詳觀演法流。
餘以咸亨元年在西京尋聽于時與並部處一法師…聊題兩絕 義淨 
我行之數萬，愁緒百重思。那教六尺影，獨步五天陲。上將可陵師，匹士志難移。如論惜短命，何得滿長祇。
西域寺 義淨 
眾美仍羅列，群英已古今。也知生死分，那得不傷心。
道希法師求法西域終於庵摩羅跋國後…聊題一絕 義淨 
百苦忘勞獨進影，四恩在念契流通。如何未盡傳燈志，溘然於此遇途窮。
行路難 寶月 
君不見，孤雁關外發，酸嘶度楊越。空城客子心腸斷，夜夜遙遙徒相思，年年望望情不歇。取我匣中青銅鏡，
老僧 景雲 
日照西山雪，老僧門始開。凍瓶粘柱礎，宿火焰爐灰。童子病歸去，鹿麑寒入來。齋鐘知漸近，枝鳥下生台。
溪叟 景雲 
溪翁居處靜，溪鳥入門飛。早起釣魚去，夜深乘月歸。露香菰米熟，煙暖荇絲肥。瀟灑塵埃外，扁舟一草衣。
畫松 景雲 
畫松一似真松樹，且待尋思記得無。曾在天臺山上見，石橋南畔第三株。
送戴三征君還穀口舊居 理瑩 
岩穴多遺秀，弓車屢遠招。周王尊渭叟，潁客傲唐堯。出處天波洽，關河地勢遙。瞻星吳郡夜，作霧華山朝。清論虛重席，閒居掛一瓢。漁歌思坐酌，宸渥寵行軺。春為荷裳暖，霜因葛履消。層崖懸瀑溜，萬壑振清飆。穀鳥猶遷木，場駒正食苗。謝安何日起，台鼎佇君調。
送童子下山 金地藏 
空門寂寞汝思家，禮別雲房下九華。愛向竹欄騎竹馬，好去不須頻下淚，老僧相伴有煙霞。
題張僧繇醉僧圖 懷素 
人人送酒不曾沽，終日松間掛一壺。草聖欲成狂便發，真堪畫入醉僧圖。
寄衡嶽僧 懷素 
祝融高座對寒峰，雲水昭丘幾萬重。五月衲衣猶近火，起來白鶴冷青松。